Diari Oficial de la Generalitat Valenciana


Sumari del DOGV 5780, del 09-06-2008 (2008/6305)

Adjudicació de la concessió demanial d'una part de la parcel·la d'equipament del sector 2-A per a la construcció i gestió d'un centre sociosanitari per a majors.
-----------------------------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/6305


Data del document
:   05-05-2008

Organisme emissor
:   Ajuntament de Caudete de Las Fuentes

Tipus de document
:   Resolució

Descriptors 

:   * Caudete de las Fuentes

Adjudicació de la concessió demanial d'una part de la parcel·la d'equipament del sector 2-A per a la construcció i gestió d'un centre sociosanitari per a majors. [2008/6305]  
Adjudicació de la concessió demanial d'una part de la parcel·la d'equipament del sector 2-A per a la construcció i gestió d'un centre sociosanitari per a majors.  
En la sessió extraordinària del Ple, de data 25 d'abril de 2008, esta corporació va acordar el següent acord que, copiat literalment, diu així:  
«Primer. Aprovació de la proposta d'adjudicació de la concessió demanial d'una part de la parcel·la d'equipament del sector 2-A per a la construcció i gestió d'un centre sociosanitari per a majors, a l'empresa Eleazar Sociosanitaria, SL.  
Atés que, amb data 3 de desembre de 2007, es va emetre un informe de Secretaria amb relació al procediment i la legislació aplicable per a la celebració de contracte de concessió demanial d'una part de la parcel·la d'equipament del sector 2-A per a la construcció i posterior gestió d'una àrea dotacional (centre sociosanitari) per a majors, mitjançant la modalitat de concessió administrativa d'explotació, pel procediment obert mitjançant concurs.  
Atés que, amb data 3 de desembre de 2008, es va emetre un informe d'Intervenció amb relació a l'existència de consignació suficient per a autoritzar la despesa per a realitzar el contracte a què es fa referència.  
Atés que, amb data 12 de desembre de 2007, es va aprovar, per l'Acord de Ple, el plec de condicions que regirà el concurs.  
Atés que, amb data 15 d'abril de 2008, es va constituir una comissió tècnica i es va realitzar un informe-proposta d'adjudicació.  
Examinada la documentació que l'acompanya, vista la proposta d'adjudicació del dia 22 d'abril de 2008 de la mesa de contractació, i de conformitat amb el que establix l'article 21.1.ñ de la Llei 7/1985, de 2 d'abril, Reguladora de les Bases de Règim Local, la corporació, per unanimitat, acorda:  
Primer  
Adjudicar el concurs relatiu a la contractació de la concessió administrativa per a la concessió demanial d'una part de la parcel·la d'equipament del sector 2-A, per a la construcció i posterior gestió d'una àrea dotacional (centre sociosanitari) per a majors, a:  
- Eleazar Sociosanitaria, SL.   
El cànon oferit és de 6.000 euros, amb subjecció a les altres condicions establides als plecs i a l'oferta presentada.  
Segon  
Que es notifique a l'adjudicatari, en el termini de 10 dies, el present acord, i se'l requerisca perquè dins dels 15 dies hàbils següents al de la data en què reba la notificació, se'l cite per a formalitzar el contracte administratiu.  
Tercer  
Publicar l'adjudicació en el Diari Oficial de la Comunitat Valenciana i en el Butlletí Oficial de la Província de València en el termini de 48 dies, comptador des de la data d'adjudicació del contracte».  
Recursos:  
Contra la present resolució o acord, que posa fi a la via administrativa, podrà formular un recurs de reposició, en el termini d'un mes, comptador des de la recepció de la present notificació, davant l'organisme que l'ha dictat, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons el que establix la Llei 4/1999. La falta de resolució del recurs de reposició, transcorregut el termini d'un mes, comptador des de la data de la presentació, tindrà efecte desestimatori.  
Contra la possible desestimació del recurs de reposició interposat, ja siga per acte exprés o bé pel transcurs del termini d'un mes establit per a resoldre'l, i en el termini de dos mesos, comptadors des de l'endemà de la recepció de la notificació de l'esmentat acte o resolució, o des del termini resolutori, l'interessat podrà interposar un recurs contenciós administratiu davant el Jutjat/Sala del Tribunal Superior de Justícia del Contenciós Administratiu de València/Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat cap recurs, l'acte es donarà per finalitzat i no serà impugnable.  
En tot cas, l'interessat podrà interposar directament un recurs contenciós, sense el recurs administratiu de reposició previ, en el termini de dos mesos, comptadors des de l'endemà de la recepció de la notificació del present acte o resolució, sense perjudici d'utilitzar qualsevol altra via que considere oportuna.  
Cosa que faig constar als efectes oportuns i pertinents.  
Caudete de las Fuentes, 5 de maig de 2008.- L'alcalde: Rafael Cerveró Vicente.